|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
|  |
| http://www.facebook.com/A1Bulgaria |

София,

13.06.2024 г.

**A1 даде старт на предварителните поръчки на серията Honor 200**

* ***Honor 200*** *и* ***Honor 200 Pro*** *вече могат да бъдат поръчани предварително на А1.bg*
* *Всеки, поръчал преди края на юни, ще получи допълнителна* ***отстъпка от 100 или 200 лева****, както и подарък –* ***зарядно Honor SuperCharge***
* *Вземи в брой или на лизинг с план от А1*

До края на юни А1 ще приема предварителни поръчки за новите смартфони [**Honor 200** и **Honor 200 Pro**](https://www.a1.bg/honor-preorder) през онлайн магазина на A1.bg. При закупуване на устройствата с план Unlimited Ultra, потребителите ще могат да се възползват и от допълнителна отстъпка – 200 лева за Honor 200 Pro и 100 лева за Honor 200. Към всяка поръчка клиентите на телекома ще получат и подарък – зарядно Honor SuperCharge 100W GaN Type-C.

**Honor 200** може да бъде поръчан предварително в брой за 359,99 лева или на лизинг за 18,50 лева на месец с план Unlimited Ultra от А1. **Honor 200 Pro** се предлага на цена от 669,98 лева в брой или на лизинг за 33,98 лева на месец за 24 месеца със същия план.

**Защо да избереш флагманите от серията Honor 200:**

**Дизайн и дисплей:** И двете устройства впечатляват със стилен дизайн, FHD+ АМOLED дисплей с извити ръбове и 120Hz честота на опресняване, което гарантира ярка и плавна картина. Honor 200 идва със 6,7-инчов дисплей, а Honor 200 Pro – с 6,78-инчов. Базовият модел се предлага от А1 в черен, бял и зелен цвят, а Pro версията – в бяло, черно и Ocean Cyan.

**Мощна производителност и издръжливост:** Honor 200 е снабден със Snapdragon 7 Gen 3 чипсет, а Honor 200 Pro – с по-мощния Snapdragon 8s Gen 3. Батерията и на двата модела е с капацитет 5200 mAh с поддръжка на 100W бързо кабелно зареждане, а Honor 200 Pro поддържа и 66W бързо безжично зареждане. Освен това и двете устройства идват с 512 GB вградена памет и 12 GB RAM, както и поддържат 5G Ultra свързаност.

**Камера и AI функции:** Системата от камери и на двете устройства включва 50 MP основна, 50 MP телефото и 12 MP ултраширокоъгълна камера, както и 50 MP селфи камера. Новите флагмани на Honor впечатляват и с AI функционалности като AI подобряване на сянка и светлина при заснемане, подобряване на оптични ефекти, артистичен стил и т.н.

Устройствата са налични за [предварителни поръчки на А1.bg](https://www.a1.bg/honor-preorder) до 30 юни.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*